গেল ডিসেম্বর মাসে শুরু হয় শাকিব খান- ববি জুটির ‘নোলক’ ছবির শুটিং। ‘নোলক’-এর পুরো শুটিং হয়েছে হায়দ্রাবাদে। ছবিটি মুক্তির তারিখ পেছানো হয় বার কয়েক। এর মধ্যে ছবির পরিচালক নিয়েও জটিলতা দেখা যায়। পরিচালক রাশেদ রাহার কাছ থেকে ‘নোলক’সিনেমা ছিনতাইয়ের চেষ্টা করা হয়েছিল। পরিচালক রাশেদ রাহার হাত থেকে ছুটে যাচ্ছিল তাঁর পরিচালিত প্রথম ছবি ‘নোলক’। সিংহভাগ কাজ শেষ করার পর পরিচালক বদলে ফেলার পাঁয়তারা করছিলেন প্রযোজক সাকিব ইরতেজা। প্রযোজক সাকিব সনেট নিজেই পরিচালকের চেয়ারে বসে পড়েন। অভিযোগ পরিচালক সিনেমার টাকা দিয়ে নিজে আয়েশ করেন। শেষমেষ শুটিং শেষ করতে পারবে কিনা সন্দিহান। ভারতের হায়দরাবাদে কয়েক দিনের শুটিংও করেছেন। কিন্তু পরিচালক আর হতে পারছেন না তিনি। পরিচালক সমিতি এমনই আভাস দিয়েছে। এসব ঝামেলা কাটিয়ে এ বছর মুক্তি পেলে দেশীয় আমেজের ছবিটি আলোচনা তৈরী করবে বলে অনেকে ভাবছেন।